open-index/open-wikipedia-markdown huggingface dataset:
ארנלדו פומודורו

[ממוזער|240px|"כדור בתוך כדור"; מתחם [מוזיאוני הוותיקן, 1990; הפסל מסוּבב מפעם לפעם]]
[ממוזער|200px|"ספֵירה" ("כדור פומודורו"); בניין הסנאט, [אוניברסיטת תל אביב, 1984]]
**ארנלדו פומודורו** (באיטלקית: **Arnaldo Pomodoro**; 23 ביוני 1926 – 22 ביוני 2025) היה פַּסָּל איטלקי, צורף ומעצב תפאורה.

## קורות חייו ופועלו
נולד במורצ'אנו די רומאניה  שבמחוז אמיליה-רומאניה, איטליה. בתום מלחמת העולם השנייה למד הנדסה והועסק בעיריית פזארו כמודד ויועץ בתחום של שיקום מבנים. בתקופה זו החל להתמחות בצורפות. עבד יחד עם אחיו, ג'ו פומודורו , שאף הוא היה פַּסָּל, צורף ומעצב תפאורות, וב-1954 הם קבעו את בסיסם במילאנו. בד בבד החל בעבודות הפיסול הגדולות שבהן נודע.

יצירותיו הבולטות עוצבו כגופים גאומטריים בסיסיים – גליל, קובייה, פירמידה, דיסק וכדור, על פי רוב יצוקים ממתכת. הנודעים מכולם הם כדורי הברונזה הגדולים, "ספֵירה בתוך ספֵירה"  , והם מוכרים גם בכינויים "הכדור הגדול" ו"כדור פומודורו". לכל גרסותיהם משותף דימוי של כדור, שקליפתו המלוטשת סדוקה ומבוקעת וקרביו מסגירים גופים גאומטריים מופשטים, הנדמים במקרים רבים למעין מנגנון מכני. פסלים אלה נתונים לפרשנויות רבות ומגוונות.

יצירותיו של ארנלדו פומודורו מעטרות חללים ציבוריים במקומות רבים באיטליה ומחוצה לה ואצורים במוזיאונים ברחבי העולם, בהם מטה האומות המאוחדות בניו יורק, מוזיאוני הוותיקן, חזית ספריית ברקלי בטריניטי קולג' בדבלין, מוזיאון דה יאנג בסן פרנסיסקו, המוזיאון הפתוח בהאקונה ביפן, גן הפסלים של מוזיאון הירשהורן בוושינגטון הבירה, המוזיאון לאמנות מודרנית במוסקבה  ואף מוזיאון טהראן לאמנות עכשווית.

יצירותיו כלולות באוסף מוזיאון ישראל ובאוסף הלן וזיגפריד וולוך במוזיאון תל אביב לאמנות. פסל "הכדור" שלו מוצב בבניין הסנאט של אוניברסיטת תל אביב.

ב-1999 נוסדה "קרן ארנלדו פומודורו" במילאנו כמרכז לתיעוד יצירותיו.

ארנלדו פומודורו זכה באותות הוקרה רבים. על מעמדו בזירת האמנות באיטליה מעידה, בין היתר, הצבת דימוי של "כדור פומודורו" בסמליל של המכונים האיטלקיים לתרבות.

התגורר ופעל במילאנו. נפטר ב-22 ביוני 2025, יממה לפני יום הולדתו ה-99.

## גלריה

Georg-Büchner-Denkmal „Grande Disco“ von Arnaldo Pomodoro - panoramio.jpg|"העיגול הגדול"; אנדרטה לזכרו של גאורג ביכנר בכיכר הנושאת את שמו בעיר דרמשטט, גרמניה, 1974
Novecento Arnaldo-Pomodoro 2.jpg|"המאה העשרים"; סמוך להיכל הספורט פאלאלוטומטיקה ברומא, הוצב ב-2004
Arco dei padri costituenti 2019 04.jpg|"קשת האבות המייסדים"; כיכר גריבלדי, טיבולי, 2009
Dublin, Ireland - panoramio (25).jpg|"הכדור הגדול"; טריניטי קולג', דבלין, 1992
Arnaldo Pomodoro, Triade, Horti Borromaici, Pavia.jpg|ממוזער|"שְׁלָשָׁה"; פארק קולגיו בורומאו  בעיר פאביה, 1979
Federico.jpg|"חרטום הספינה"; מצבת קברם של פדריקו פליני, רעייתו ג'ולייטה מזינה ובנם בעיר רימיני, 1994


## קישורים חיצוניים

* 
* על ארנלדו פומודורו באתר מוזיאון סולומון ר. גוגנהיים 
* מבחר מעבודותיו

## הערות שוליים

קטגוריה:אמנים איטלקים
קטגוריה:פסלים איטלקים
קטגוריה:צורפים
קטגוריה:זוכי פרס פרמיום אימפריאלה לפיסול
קטגוריה:איטלקים שנולדו ב-1926
קטגוריה:איטלקים שנפטרו ב-2025
יחסי דנמרק–המלדיביים

**יחסי דנמרק–המלדיביים** הם יחסי החוץ בין דנמרק לבין המלדיביים.

## סקירה כללית
שתי המדינות כוננו יחסים דיפלומטיים ב-8 בנובמבר 1982. שתי המדינות משתפות פעולה בעיקר בארגונים בינלאומיים, ובכלל זה באו"ם.

## נציגויות דיפלומטיות
* המלדיביים מיוצגת בדנמרק באמצעות שגרירותה בברלין, גרמניה.
* דנמרק מיוצגת במלדיביים באמצעות שגרירותה בניו דלהי, ובנוסף מחזיקה קונסוליית כבוד במאלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרן האמירויות

**קרן האמירויות** היא קרן פילנתרופית שהוקמה על ידי ממשלת אבו דאבי.

קרן האמירויות הושקה באפריל 2005 כיוזמה של שייח' מוחמד בן זאיד אאל נהיאן, יורש העצר של אבו דאבי וסגן המפקד העליון של הכוחות המזוינים של איחוד האמירויות הערביות. בשנת 2012, קרן האמירויות הושקה מחדש תחת השם "קרן האמירויות לפיתוח הנוער".

הקרן מבצעת השקעות חברתיות בנוער, באמצעות שש תוכניות מפתח: **Takatof**, תוכנית התנדבות. **כפ"ת**, תוכנית להעצמת נוער. **Sanid**, להכשרת מתנדבים לשעת חירום. **תוכנית אוריינות פיננסית**, תוכנית לימוד כיצד לנהל את הכספים האישיים ו-**Kayani**, תוכנית לפיתוח מיזמים חברתיים ברי קיימא, המספקים מקומות עבודה לנוער עם מוגבלות.

קרן האמירויות מנהלת גם את תוכנית מענקי ההשכלה הגבוהה של שייח' מוחמד בין זאיד, שתמכה ב-78 בוגרי אוניברסיטת זאיד, שלמדו יחד 58 תוארי מאסטר ו-15 דוקטורים מאיחוד האמירויות ומאוניברסיטאות בינלאומיות.

## קישורים חיצוניים
* 

## הערות שוליים

קטגוריה:איחוד האמירויות הערביות: ארגונים
קטגוריה:קרנות צדקה
קטגוריה:קרנות נדבנות
אסטבן אלברדו

**אסטבן אלברדו בראון** (בספרדית: **Esteban Alvarado Brown**; נולד ב-28 באפריל 1989) הוא כדורגלן קוסטה ריקאי המשחק בעמדת השוער בדפורטיבו סאפריסה.

## קריירת מועדונים
אלברדו התחיל את הקריירה שלו במחלקת הנוער של סנטוס דה גואליפס ממנה עבר לדפורטיבו סאפריסה. ב-29 בנובמבר 2009 ערך את הופעת הבכורה שלו בקבוצה הבוגרת בניצחון 1-3 נגד מוניסיפל ליבריה.

בדצמבר  חתם לחמש שנים בא.ז. אלקמאר מליגת העל ההולנדית והצטרף אליה ביולי . ב-12 בפברואר 2011 ערך את הופעת הבכורה שלו בקבוצה בהפסד 4-0 לפ.ס.וו. איינדהוהבן. בעונת  הפך לשוער הראשון של הקבוצה לאחר עזיבתו של סרחיו רומרו לסמפדוריה ופרישתו של ג'ואי דידוליצה. ב-21 בדצמבר אלוורדו הותקף על ידי אוהד אייאקס במהלך משחק הגביע נגד הקבוצה. אלברדו הכה את האוהד בחזרה וכתוצאה מכך הורחק בכרטיס אדום, דבר שגרם למאמן אלקמאר לפוצץ את המשחק. לבסוף, החליטה ההתאחדות לבטל את האדום לאלברדו והאוהד שהכה אותו הורחק על ידי הנהלת אייאקס ממשחקי הבית של המועדון לצמיתות. בעונת  זכה עם הקבוצה בגביע ההולנדי. במהלך עונת  נפצע בברכו ונעדר חודשיים למגרשים.

באוגוסט  חתם בטרבזונספור מליגת העל הטורקית. בטרבזונספור מיעט לשחק ושימש לרוב כשוער שני.

בקיץ  חזר לקוסטה ריקה וחתם בארדיאנו. בינואר  חתם בלימון ובסיום העונה חזר לארדיאנו.

בפברואר 2023 חזר לקבוצת נעוריו דפורטיבו סאפריסה.

## קריירה בינלאומית
בצעירותו, אלברדו שיחק עם נבחרת הנוער של קוסטה ריקה בגביע העולם בכדורגל עד גיל 20 - 2009. באוגוסט  ערך את הופעת הבכורה שלו בנבחרת קוסטה ריקה במשחק ידידות נגד . ב-12 במרץ 2012 הושעה מהנבחרת לאחר שנטש את הנבחרת זמן קצר לקראת משחק הידידות נגד  מבלי ליידע אף אחד מאנשי הצוות המקצועי. לקראת מונדיאל 2014 נכלל בסגל הרחב של הנבחרת, אך לא נכלל בסגל הסופי בין היתר בשל סכסוך בינו למאמן הנבחרת, חורחה לואיס פינטו.

לאחר עזיבתו של פינטו את הנבחרת, אלברדו חזר לסגל הנבחרת ונכלל בסגלה לקראת גביע הזהב 2015, גביע הזהב 2021 ומונדיאל 2022.

## תארים
; דפורטיבו סאפריסה
*ליגת העל של קוסטה ריקה: קלאסורה 

; אלקמאר
*הגביע ההולנדי: 

; ארדיאנו
*ליגת העל של קוסטה ריקה: אפרטורה 

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:שוערי כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני א.ז. אלקמאר
קטגוריה:כדורגלני טרבזונספור
קטגוריה:כדורגלני אלחואלנסה
קטגוריה:כדורגלני ארדיאנו
קטגוריה:כדורגלני לימון
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2015
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים זרים בהולנד
קטגוריה:ספורטאים זרים בטורקיה
קטגוריה:קוסטה ריקאים שנולדו ב-1989
כריסטיאן באסוגוג

**כריסטיאן מוגאנג באסוגוג** (בצרפתית: **Christian Mougang Bassogog**; נולד ב-18 באוקטובר 1995) הוא כדורגלן קמרוני המשחק בעמדת החלוץ באל-אוח'דוד.

## קריירת מועדונים
באסוגוג התחיל את הקריירה שלו במחלקת הנוער של ריינבוו. ב-25 באפריל 2015 באסוגוג חתם בוילמינגטון המארהאדס מארוצ הברית.

ב-28 באוגוסט 2015 חתם באולבורג מליגת העל הדנית. כעבור חודש ערך את הופעת הבכורה שלו בקבוצה במשחק הגביע נגד ליסטרופ. ב-29 בפברואר 2016 ערך את הופעת הבכורה שלו בליגה במשחק הליגה נגד מיטיולן.

ב-19 בפברואר 2017 חתם בחינאן ג'יאנייה מליגת העל הסינית תמורת כ-5 מיליון פאונד והפך לכדורגלן היקר בהיסטוריה של המועדון.

ב-26 בפברואר 2021 באסוגוג חתם בשאנגחאי שנחווה.

ב-8 בפברואר 2024 חתם באנקרגוג'ו.

ב-1 בספטמבר 2024 חתם באל-אוח'דוד מליגת העל הסעודית.

## קריירה בינלאומית
ב-12 בנובמבר 2016 ערך את הופעת הבכורה שלו בנבחרת קמרון בתיקו 1-1 נגד . ב-5 בינואר 2017 הבקיע את שער הבכורה שלו בנבחרת בניצחון 0-2 נגד .

באסוגוג השתתף עם הנבחרת 3 פעמים בגביע אפריקה לאומות, גביע הקונפדרציות 2017 ומונדיאל 2022.

## תארים
; נבחרת קמרון
*גביע אפריקה לאומות: 2017

; אישיים
*שחקן מצטיין בגביע אפריקה לאומות 2017
*נבחרי גביע אפריקה לאומות 2017

## קישורים חיצוניים

קטגוריה:כדורגלנים קמרונים
קטגוריה:שוערי כדורגל קמרונים
קטגוריה:דואלה: כדורגלנים
קטגוריה:כדורגלני אולבורג
קטגוריה:כדורגלני שאנגחאי שנחווה
קטגוריה:כדורגלני אנקרגוג'ו
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2017
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2025
קטגוריה:ספורטאים זרים בגאנה
קטגוריה:ספורטאים זרים בארצות הברית
קטגוריה:ספורטאים זרים בדנמרק
קטגוריה:ספורטאים זרים בסין
קטגוריה:ספורטאים זרים בטורקיה
קטגוריה:ספורטאים זרים בערב הסעודית
קטגוריה:קמרונים שנולדו ב-1995
עמנואל אמגה

**עמנואל אסה אמגה** (בהולנדית: **Emanuel Esseh Emegha;** נולד ב-3 בפברואר 2003) הוא כדורגלן הולנדי המשחק בעמדת החלוץ במועדון שטרסבורג מהליג 1 ובנבחרת הולנד.

## קריירת מועדונים

### ספרטה רוטרדם
אמגה החל את הקריירה המקצוענית שלו בספרטה רוטרדם ואת ההופעה הראשונה שלו בקבוצה הראשונה של המועדון הוא ערך ב-13 בספטמבר 2020 בהפסד 0–1 לאייאקס במסגרת הליגה ההולנדית. ואת עונתו הראשונה בקבוצה הוא סיים עם שער אחד ב-18 הופעות בכל המסגרות. בעונתו השנייה בקבוצה עונת 2021/2022 הוא הפך לשחקן משמעותי, הוא שיחק ב-19 משחקי ליגה עד ינואר בהם הבקיע 2 שערים, והחל לעורר עניין בקרב קבוצות באירופה.

### רויאל אנטוורפן
ב-31 בינואר 2022, חתם אמגה על חוזה לחמש שנים ברויאל אנטוורפן מליגת העל הבלגית. אך הוא לא זכה להרבה הזדמנויות, ועלה כמחליף רק פעם אחת עד לסיום העונה בניצחון 1–0 על לוון.

### שטורם גראץ
ב-5 באוגוסט 2022, לאחר ששיחק כאמור רק דקות ספורות עבור רויאל אנטוורפן, הוא חתם על חוזה ל-4 שנים בשטורם גראץ מהבונדסליגה האוסטרית. יום לאחר מכן הוא ערך בכורה בקבוצה בתיקו 1–1 נגד ריד. שבוע לאחר מכן ב-13 באוגוסט 2022 הוא הבקיע את שער הבכורה שלו ואף השלים צמד בניצחון 4–0 ריינדורף אלטאך. ב-8 בספטמבר ערך אמגה הופעת בכורה באירופה ואף הבקיע  את שער הניצחון ב 1–0 על מיטיולן הדנית במסגרת שלב הבתים של הליגה האירופית. ואת עונת הבכורה שלו בקבוצה הוא סיים עם 9 שערים ב-27 הופעות בליגה, ו-10 שערים ב-36 הופעות בכל המסגרות. ואף זכה בגביע האוסטרי עם הקבוצה.

### שטרסבורג
ב-22 ביולי 2023, לאחר העונה המוצלחת בשטורם גראץ חתם אמגה על חוזה ל-4 שנים בשטרסבורג מהליג 1 ששילמה עבורו לאוסטרים 13 מיליון אירו. ב-13 באוגוסט 2023 ערך אמגה את הופעת הבכורה שלו בשטרסבורג בניצחון 2–1 על אולימפיק ליון בליגה. שבועיים לארח מכן ב-27 באוגוסט הבקיע  אמגה את שער הבכורה שלו עבור שטרסבורג בניצחון 2–0 על טולוז. ואת עונת הבכורה שלו במועדון הוא סיים עם 8 שערים ב-28 הופעות בליגה. אליהם הוסיף שער אחד ב-3 הופעות בגביע הצרפתי.

## קריירה בינלאומית
אמגה נולד בהאג, הולנד. לאב מטוגו ואם מניגיריה, ובחר לייצג את הולנד בנבחרות הצעירות. ב-11 בנובמבר 2025 זומן אמגה לראשונה לסגל נבחרת הולנד הבוגרת לקראת צמד המשחקים מול פולין וליטא במסגרת מוקדמות מונדיאל 2026. ב-14 בנובמבר 2025 ערך אמגה הופעת בכורה בנבחרת הבוגרת בתיקו 1–1 מול פולין.

## סטטיסטיקות קריירה

### מועדונים
**מעודכן ל-9 בנובמבר 2025**

### נבחרת
מעודכן ל-14 בנובמבר 2025

## תארים
**שטורם גראץ**
* הגביע האוסטרי: 2022/2023
## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:האג: כדורגלנים
קטגוריה:כדורגלני ספרטה רוטרדם
קטגוריה:כדורגלני רויאל אנטוורפן
קטגוריה:כדורגלני שטורם גראץ
קטגוריה:כדורגלני שטרסבורג
קטגוריה:כדורגלני נבחרת הולנד
קטגוריה:ספורטאים הולנדים בבלגיה
קטגוריה:ספורטאים זרים באוסטריה
קטגוריה:ספורטאים הולנדים בצרפת
קטגוריה:הולנדים שנולדו ב-2003
ג'ו גלהרדט

**ג'וזף פול גלהרדט** (באנגלית: **Joseph Paul Gelhardt**; נולד ב-4 במאי 2002 בליברפול שבאנגליה) הוא כדורגלן אנגלי המשחק בעמדת החלוץ בהאל סיטי מהצ'מפיונשיפ בהשאלה מלידס יונייטד מהפרמייר ליג.

## קריירת מועדונים
גלהרדט גדל במחלקת הנוער של ויגאן את'לטיק. הוא ערך 19 הופעות ליגה בקבוצה הבוגרת של המועדון במסגרת הפוטבול ליג צ'מפיונשיפ, בהן הבקיע שער אחד.

ב-10 באוגוסט 2020 חתם גלהרדט על חוזה לארבע עונות בלידס יונייטד מהפרמייר ליג. ב-21 בספטמבר ערך את הופעת הבכורה שלו במועדון, בניצחון על פולהאם במסגרת הסיבוב השלישי של גביע הפוטבול ליג לעונת . ב-16 באוקטובר ערך את הופעת הבכורה שלו בליגה, בהפסד 0–1 לסאות'המפטון במסגרת המחזור השמיני לעונת 2021/2022. ב-11 בדצמבר הבקיע את שער הבכורה שלו במועדון, בהפסד 2–3 לצ'לסי במסגרת המחזור ה-16 בליגה. בעונתו הראשונה במועדון ערך 20 הופעות ליגה, בהן הבקיע שני שערים.

עקב מיעוט הופעותיו בשורות לידס בעונת 2022/2023, בעיקר כמחליף, עבר גלהרדט ב-27 בינואר 2023 בהשאלה לסנדרלנד מהצ'מפיונשיפ עד לסיום העונה.

לאחר נשירתה של לידס לצ'מפיונשיפ בסיום עונת 2022/2023, נכנס כמחליף במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-9 באוגוסט פתח בהרכב והבקיע את שערו הראשון לעונה במסגרת גביע הפוטבול ליג מול שרוסברי טאון, שהסתיים בניצחון בתוצאה 1–2. בעונת 2024/2025 פתח לראשונה ב-14 באוגוסט 2024 בהפסד 0–3 למידלסברו במסגרת הסיבוב הראשון של גביע הפוטבול ליג. הוא שיחק לראשונה בליגה כמחליף בדקות הסיום בניצחון 0–2 על שפילד ונסדיי ב-23 באוגוסט.

ב-15 בינואר 2025 הושאל להאל סיטי מהצ'מפיונשיפ עד תום עונת 2024/2025. ב-18 בינואר הוא ערך את משחק הבכורה בקבוצה כמחליף בדקה ה-63 בניצחון 0–1 על מילוול. ב-21 בינואר פתח לראשונה בהרכב וכבש שער בכורה בהפסד 1–2 לקווינס פארק ריינג'רס.

ב-9 באוגוסט 2025 שב לתקופת השאלה שנייה בהאל סיטי לעונה אחת.

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני ויגאן את'לטיק
קטגוריה:כדורגלני לידס יונייטד
קטגוריה:כדורגלני האל סיטי
קטגוריה:אנגלים שנולדו ב-2002
יון קריקבורו

**יון קָרִיקַבּוּרוּ חיימרנה** (בספרדית: **Jon Karrikaburu Jaimerena**; נולד ב-19 בספטמבר 2002 באליסונדו שבספרד) הוא כדורגלן ספרדי המשחק בעמדת החלוץ בריאל סוסיאדד מהלה ליגה. 

## קריירת מועדונים
קריקבורו גדל במחלקת הנוער של ריאל סוסיאדד. בשנת 2019 החל לשחק בקבוצות המילואים של המועדון, ובעונת  שיחק עם ריאל סוסיאדד ב' במסגרת הליגה הספרדית השנייה. הוא ערך 36 הופעות ליגה בעונה זו, בהן הבקיע 11 שערים. ב-30 בספטמבר 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד מונקו במסגרת שלב הבתים של הליגה האירופית לעונת 2021/2022.

ב-14 באוגוסט 2022 ערך את הופעת הבכורה שלו בלה ליגה, בניצחון 1–0 על קדיס במסגרת המחזור הראשון לעונת 2022/2023.

ב-15 בינואר 2023 הושאל קריקבורו ללגנס מהליגה הספרדית השנייה עד לתום העונה.

ב-1 בספטמבר 2023 הושאל קריקבורו לדפורטיבו אלאבס מהלה ליגה לעונה אחת.

ב-6 בינואר 2024 לאחר שמיעט לשחק באלאבס ההשאלה שלו הסתיימה. ויום למחרת הוא עבר בהשאלה לאנדורה מהליגה הספרדית השנייה עד לתום העונה.

ב-20 ביולי 2024 הוא הושאל לעונה נוספת, הפעם לראסינג סנטנדר מהליגה הספרדית השנייה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ריאל סוסיאדד
קטגוריה:כדורגלני לגנס
קטגוריה:כדורגלני דפורטיבו אלאבס
קטגוריה:כדורגלני פ.צ. אנדורה
קטגוריה:כדורגלני ראסינג סנטנדר
קטגוריה:ספרדים שנולדו ב-2002
רוקו שימיץ'

**רוקו שימיץ**' (בקרואטית: **Roko Šimić**; נולד ב-10 בספטמבר 2003 במילאנו שבאיטליה) הוא כדורגלן קרואטי המשחק בעמדת החלוץ בקבוצת קרלסרוהה מהבונדסליגה השנייה.

## חיים אישיים
שימיץ' נולד במילאנו שבאיטליה, כאשר אביו, כדורגלן העבר דאריו שימיץ', שיחק בקבוצה המקומית מילאן.

## קריירת מועדונים
שימיץ' גדל במחלקות הנוער של דינמו זאגרב, נ.ק. קוסטושיה ולוקומוטיבה זאגרב. בעונת  שיחק בקבוצה הבוגרת של לוקומוטיבה זאגרב במסגרת ליגת העל הקרואטית, וערך 25 הופעות ליגה, בהן הבקיע שלושה שערים.

ב-17 ביולי 2021 חתם שימיץ' על חוזה לשלוש עונות ברד בול זלצבורג מהבונדסליגה האוסטרית. ב-20 באוקטובר ערך את הופעת הבכורה שלו במועדון, בניצחון 1–3 על וולפסבורג במסגרת שלב הבתים של ליגת האלופות לעונת 2021/2022. ב-24 באוקטובר ערך את הופעת הבכורה שלו בליגה, בניצחון 1–4 על שטורם גראץ במסגרת המחזור ה-12 לעונת . במשך רוב עונה זו שיחק בליפרינג, קבוצת המילואים של המועדון. ב-19 באוקטובר 2022 הבקיע את שער הבכורה שלו במועדון, בניצחון 1–6 על אדמירה ואקר מדלינג במסגרת הגביע האוסטרי.

ב-5 בינואר 2023 הושאל לפ.צ. ציריך השווייצרית למשך חצי עונה בהן הוא כבש 4 שערים ובישל שער אחד בליגה. ב-30 ביוני 2023 חזר שימיץ' לרד בול זלצבורג. ב-20 בספטמבר 2023 הבקיע לראשונה ובישל לראשונה בליגת האלופות במשחקה הראשון של זלצבורג בשלב הבתים לעונת 2023/2024 בליגת האלופות.

באוגוסט 2024 חתם שימיץ' בקארדיף סיטי לארבע שנים, והושאל מיד לקורטרייק לעונה אחת, אך ההשאלה הסתיימה כבר בינואר 2025. בקיץ 2025 הושאל לעונה אחת לקרלסרוהה מהבונדסליגה השנייה.

## תארים
;רד בול זלצבורג
* אליפות אוסטריה (1): 2021/2022
* הגביע האוסטרי (1): 2021/2022

## קישורים חיצוניים

## הערות שוליים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:זאגרב: כדורגלנים
קטגוריה:כדורגלני לוקומוטיבה זאגרב
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני פ.צ. ציריך
קטגוריה:כדורגלני קארדיף סיטי
קטגוריה:כדורגלני קורטרייק
קטגוריה:כדורגלני קרלסרוהה
קטגוריה:ספורטאים זרים באוסטריה
קטגוריה:ספורטאים קרואטים בשווייץ
קטגוריה:קרואטים שנולדו ב-2003
כימרה (סדרת טלוויזיה)

**כימרה** (ברוסית: **Химера**) היא סדרת דרמה רוסית שנוצרה עבור רשת ivi.ru על ידי אלכסנדר צקאלו ואיוואן סמוחוואלוב מחברת ההפקות Sreda. הסדרה בת עשרה פרקים שודרה בשנת 2022.

הסדרה מתרחשת בשנת 2012 ברוסיה ומתמקדת במאבקם של סוכני השירות הפדרלי למלחמה בסמים, בסחר בסמים בסנקט פטרבורג, אך גם בשחיתות שבתוככי הארגון, ארבע שנים לפני פירוק הארגון.

## עלילה
שנת 2012 בסנקט פטרבורג. מלחמה פורצת בין שתי ארגוני סחר בסמים, על משלוח של 300 קילוגרם קוקאין שהגיע מאקוודור. סוחר הסמים יבגני טטרינצב מחליט להרחיק את המתחרה שלו - קארים רחמון. קונסטנטין קונקוב, סוכן השירות הפדרלי למלחמה בסמים מנהל את המלחמה שלו נגד סוחרי הסמים, בעודו מנסה לברר מתי משלוח הסמים הבא יגיע לנמל סנקט פטרבורג. קונקוב מגלה באמצעות המודיע שלו, עלי, כאשר מגיעה חבילת הסמים הבאה לנמל. הוא פונה לממונים עליו בהצעה לבצע פשיטה. אבל זה לא קל לעשות את זה, יש צורך לתאם את הפעולה בחלונות הגבוהים. במקביל, בחור בשם דימה עם אוטיזם זקוק לכסף והוא יוצר חנות תרופות מקוונת באמצעות הדארקנט בשם "כימרה". חברתו של דימה לרה נחטפת, ודימה מעלה תוכנית לשחרר אותה. יחד עם שותפיו החדשים, הוא מארגן פשיטה על המחסן של עלי, מה שמוביל בשלב זה את קונקוב לספקי הסמים של דימה.

רחמון מבקר את סרגיי ומספר לו על קונקוב, הפועל נגדם. סרגיי מחליט להתמודד איתו ובעצת אשתו הוא מחליט למצוא את נקודות הכאב של הסוכן. בינתיים, אשתו מגיעה לקונסטנטין, שאומר שאפשר לשלוח את בנם לטיפול בגרמניה. דימה מנסה למצוא את ההאקר שגנב את כל המערכת שלהם. סרגיי מקבל משימה מרחמון לגלות מי עומד מאחורי "כימרה". לשם כך הוא מחליט להשתמש בקונקוב והוא גם רוצה שיגלה מי מהממונים עליו אישר את רצח טטרינצב האב. בינתיים, דימה פוגש את האקר המכונה Big bro שגנב את המערכת המקוונת שלו והם הופכים לשותפים. הם מתכננים להרחיב את העסק שלהם כדי להתחזק ולהתכונן לפגוש את אלה שרודפים אותם. הם נפגשים עם ספקים מהטריאדה הסינית. כעת דימה מקבל מדי חודש 200 קילוגרם סמים לצורך מכירה.

קונקוב לוקח את דימה ומביא אותו לסרגיי. יחד הם מגיעים למשרד החדש של חנות "כימרה". בזמן שדימה מציג את התוכנית שלו למכירת סמים ללא אלימות. נציגי השירות הפדרלי למלחמה בסמים מסכימים להעניק חסות בתנאי שיסייע להם ללכוד את סוחרי הסמים המבוקשים.

## שחקנים ודמויות

## קישורים חיצוניים
* 

## הערות שוליים

קטגוריה:Sreda: הפקות מקור
קטגוריה:רוסיה: סמים
קטגוריה:סרטי פעולה רוסיים
קטגוריה:סרטי דרמה רוסיים
קטגוריה:סרטי סמים רוסיים
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות משטרה ופשע
קטגוריה:סדרות דרמה רוסיות
קטגוריה:סדרות פעולה רוסיות
קטגוריה:קהילת המודיעין הרוסית בתרבות ובאמנות
קטגוריה:אוטיזם בטלוויזיה
איוואן אסון

**איוואן אסון מונסון** (בספרדית: **Iván Azón Monzón**; נולד ב-24 בדצמבר 2002 בסרגוסה שבספרד) הוא כדורגלן ספרדי המשחק בעמדת החלוץ בקבוצת איפסוויץ' טאון, בהשאלה מקומו.

## קריירת מועדונים
אסון גדל במחלקות הנוער של אמיסטאד, ריאל סרגוסה ואל אוליבר. בשנת 2020 החל לשחק בקבוצה הבוגרת של ריאל סרגוסה במסגרת הליגה הספרדית השנייה. בשתי עונותיו הראשונות ערך 65 הופעות ליגה, בהן הבקיע עשרה שערים.

ב-3 בפברואר 2025 חתם אסון בקומו האיטלקית.

ב-28 באוגוסט 2025 הושאל לאיפסוויץ' טאון.

## קישורים חיצוניים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ריאל סרגוסה
קטגוריה:כדורגלני קומו
קטגוריה:ספורטאים ספרדים באיטליה
קטגוריה:כדורגלני איפסוויץ' טאון
קטגוריה:ספרדים שנולדו ב-2002
מתאוס נסימנטו

**מתאוס נסימנטו דה פאולה** (בפורטוגזית: **Matheus Nascimento de Paula**; נולד ב-3 במרץ 2004 בניטרוי שבברזיל) הוא כדורגלן ברזילאי המשחק בעמדת החלוץ בקבוצת לוס אנג'לס גלאקסי.

## קריירת מועדונים
מתאוס גדל במחלקת הנוער של בוטפוגו. ב-6 בספטמבר 2020 ערך את הופעת הבכורה שלו בקבוצה הבוגרת של המועדון, בתיקו 2-2 נגד קורינתיאנס במסגרת המחזור השמיני בליגת העל הברזילאית לעונת .

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני בוטפוגו
קטגוריה:כדורגלני לוס אנג'לס גלאקסי
קטגוריה:ברזילאים שנולדו ב-2004
הנריקה אראוז'ו

**הנריקה פריירה אראוז'ו** (בפורטוגזית: **Henrique Pereira Araújo**; נולד ב-19 בינואר 2002 בפונשל שבפורטוגל) הוא כדורגלן פורטוגזי המשחק בעמדת החלוץ בקבוצת ארוקה מליגת העל הפורטוגלית בהשאלה מבנפיקה ליסבון.

## קריירת מועדונים
אראוז'ו גדל במחלקות הנוער של אנדוריניה, מאריטימו ובנפיקה ליסבון. בשנת 2020 החל לשחק בקבוצת המילואים של בנפיקה ליסבון. ב-29 בינואר 2022 ערך את הופעת הבכורה שלו בקבוצה הראשונה של המועדון, בהפסד 2-1 לספורטינג ליסבון במסגרת גביע הליגה הפורטוגלית. ב-2 בפברואר ערך את הופעת הבכורה שלו בליגת העל הפורטוגלית, בהפסד 2-1 לז'יל ויסנטה במסגרת המחזור ה-20 לעונת 2021/2022. ב-11 במרץ הבקיע את שער הבכורה שלו במועדון, בתיקו 1-1 נגד ויזלה במסגרת המחזור ה-26 בליגה. בסך הכל ערך חמש הופעות ליגה בעונת , בהן הבקיע שני שערים.

ב-2 בנובמבר 2022 ערך אראוז'ו את הופעת הבכורה שלו בליגת האלופות, בניצחון 6-1 על מכבי חיפה במסגרת שלב הבתים לעונת 2022/2023. במשחק זה הבקיע את שער הבכורה שלו במפעל.

## קישורים חיצוניים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:פונשל: כדורגלנים
קטגוריה:כדורגלני בנפיקה ליסבון
קטגוריה:כדורגלני ווטפורד
קטגוריה:כדורגלני פמליקאו
קטגוריה:כדורגלני ארוקה
קטגוריה:פורטוגזים שנולדו ב-2002
האקון ראפן ולדימרסון

**האקון ראפן ולדימרסון** (באיסלנדית: **Hákon Rafn Valdimarsson**; נולד ב-13 באוקטובר 2001 ברייקיאוויק שבאיסלנד) הוא כדורגלן איסלנדי המשחק בעמדת השוער בקבוצת ברנטפורד מהפרמייר ליג ובנבחרת איסלנד.

## קריירת מועדונים
ולדימרסון גדל במחלקות הנוער של קו. אר. רייקיאוויק וגרוטה. הוא החל את הקריירה המקצוענית שלו בקבוצה הבוגרת של גרוטה, במדיה ערך 65 הופעות ליגה, חלקן בליגת העל האיסלנדית.

ב-30 באפריל 2021 חתם ולדימרסון באלפסבורג מליגת העל השוודית.

## קריירה בינלאומית
ב-12 בינואר 2022 ערך ולדימרסון את הופעת הבכורה שלו בנבחרת איסלנד, בתיקו 1-1 נגד נבחרת אוגנדה במשחק ידידות.

## קישורים חיצוניים

## הערות שוליים

קטגוריה:כדורגלנים איסלנדים
קטגוריה:שוערי כדורגל איסלנדים
קטגוריה:כדורגלני אלפסבורג
קטגוריה:כדורגלני נבחרת איסלנד
קטגוריה:כדורגלני ברנטפורד
קטגוריה:איסלנדים שנולדו ב-2001
תקיפת בית הכנסת תפארת ישראל

**תקיפת בית הכנסת תפארת ישראל** הייתה תקיפה בה חולל בית הכנסת "תפארת ישראל", בית הכנסת העתיק ביותר בקראקס שבוונצואלה. התקיפה אירעה בליל ה-31 בינואר 2009, במהלך יום שבת. התקיפה התרחשה מספר ימים לאחר תום מבצע עופרת יצוקה, אשר במהלכו גירשה ונצואלה את שגריר ישראל בוונצואלה  שלמה כהן, ואת הצוות הישראלי שפעל בשגרירות מהמדינה.

## רקע
בעקבות תחילת מבצע עופרת יצוקה, ממשלת ונצואלה הביעה את אי הסכמתה לפעולות של ישראלים ברצועת עזה כנגד החמאס וארגוני הטרור אשר פעלו ברצועה באותו הזמן. ב-5 בינואר 2009, האשים נשיא ונצואלה, הוגו צ'אווס את ארצות הברית בהרעלת נשיא הרשות הפלסטינית, יאסר ערפאת כדי לערער את היציבות במזרח התיכון. יום לאחר מכן, צ'אווס טען כי ישראל מבצעת שואה בפלסטינים. מספר ימים לאחר נאומים אלו, הכריז משרד החוץ של ונצואלה כי הוא רואה את פעולות ישראל ברצועת עזה כ"טרור ממלכתי" והכריז על גירוש שגריר ישראל בוונצואלה, שלמה כהן. בעקבות גירוש השגריר הישראלי, התרחשו במדינה מספר תקריות אלימות נגד מוסדות יהודיים שונים. בהפגנה שהתרחשה מול מבנה השגרירות הישראלי, חבורת פורעים השליכו נעליים על מבנה השגרירות וריססו עליו גרפיטי. גם בית הכנסת "תפארת ישראל" הושחת ורוססו עליו גרפיטים, מאוחר יותר באותו החודש, בית הכנסת הותקף בשנית.

## התקיפה
בליל 31 בינואר 2009, פרצה כנופיה חמושה שהורכבה מ-15 גברים לא מזוהים לבית הכנסת "תפארת ישראל" שבקראקס. בית הכנסת היה בית הכנסת הגדול והעתיק בבירה. הכנופיה השתלטה על הבניין למשך מספר שעות, ובמהלכן הרסה והשחיתה את המאגר בו אוחסנו ספרי הקודש. הם ריססו כתובות גרפיטי, שהכילו סיסמאות אנטישמיות ואנטי-ישראליות, ובהן היו קריאות לגירוש היהודים מהמדינה. הכנופיה גם גנבה מאגרים של רישומים על יהודים החיים בוונצואלה.

## תגובות
* ניקולאס מדורו, שהיה שר החוץ בפועל של ונצואלה באותה תקופה, גינה את המעשה ותיאר את התקיפה כ"מעשה פלילי של ונדליזם". גם השר ג'סי צ'אקון גינה את תקיפה אך הוא הכחיש שיש קשר כלשהו בין התוקפים לממשלה.
* פוליטיקאים אמריקאים קראו לנשיא הוגו צ'אבס להגן על האוכלוסייה היהודית במדינה בעקבות האירוע. כ-16 דמוקרטים ורפובליקנים כתבו מכתב בדרישה "להפסיק את ההפחדה וההטרדה של הקהילה היהודית".

## קישורים חיצוניים
* 

## הערות שוליים

קטגוריה:מעשים אנטישמיים
קטגוריה:יחסי ונצואלה–ישראל
קטגוריה:יהדות ונצואלה
קטגוריה:2009 באמריקה הדרומית
אורי שחק

**אורי צבי שחק** הוא איש עסקים ישראלי, יזם של חברות משחקי רשת וקזינו, ממייסדי החברות פלייטיקה וביץ' בם ואיש תקשורת.

## ביוגרפיה
אורי שחק הוא בנם של דליה ואמנון ליפקין-שחק. בשנת 2007 קיבל תואר ראשון במנהל עסקים ופילוסופיה מאוניברסיטת תל אביב.

מ-2004 שימש כמנהל מוצר בחברת ההימורים המקוונים 888 ובזרוע הפוקר שלה. ב-2008 מונה לסגן נשיא חברת face.com לזיהוי תווי פנים.

### פלייטיקה
ב-2010 הקים שחק יחד עם רוברט אנטוקול את חברת פלייטיקה שפיתחה משחקי קזינו חברתיים לטלפון חכם, שהמצליח שבהם הוא "סלוטומניה" . זמן קצר לאחר הקמתה נמכרה החברה לחברת המשחקים האמריקנית סיזרס (Caesars) , בסכום שהוערך בין 80 ל-90 מיליון דולר, באמצעות מותג הקזינו של החברה "Harrah’s". ביולי 2013 פרש שחק מפלייטיקה.

### ביץ' בם
ב-2015 הקימו שחק וגיגי לוי-וייס את ביץ' בם, המתמחה במשחקי קלפים ובשש בש לפייסבוק. בספטמבר 2021 נמכרה החברה לחברת משחקי ההייפר-קז'ואל  הצרפתית Voodoo , תמורת 300 מיליון דולר, ועוד 200 מיליון דולר שהותנו בעמידה ביעדים.

## חיים אישיים
היה נשוי לעיתונאית עינת פישביין, ושותף להקמת אתר החדשות המקום הכי חם בגיהנום. אב לשלושה.

## קישורים חיצוניים

## הערות שוליים

קטגוריה:אנשי עסקים ישראלים
קטגוריה:בוגרי אוניברסיטת תל אביב
קטגוריה:יזמי היי-טק ישראלים
קטגוריה:דירקטורים ישראלים
אוון פרגוסון

**אוון ג'ו פרגוסון** (באנגלית: **Evan Joe Ferguson**; נולד ב-19 באוקטובר 2004 בבטיסטאון שבאירלנד) הוא כדורגלן אירי המשחק בעמדת החלוץ ברומא, בהשאלה מברייטון אנד הוב אלביון, ובנבחרת אירלנד.

## קריירת מועדונים
פרגוסון גדל במחלקת הנוער של בוהמיאנס. הוא ערך שלוש הופעותת בקבוצה הבוגרת של המועדון במסגרת ליגת העל האירית.

### ברייטון
ב-9 בינואר 2021 חתם בברייטון אנד הוב אלביון מהפרמייר ליג. ב-26 בדצמבר 2022 ערך את הופעת הבכורה שלו במועדון, בניצחון 1–3 על סאות'המפטון במסגרת המחזור ה-17 בליגה לעונת 2022/2023. ב-31 בדצמבר הבקיע את שער הבכורה שלו במועדון, בהפסד 2–4 לארסנל במסגרת המחזור ה-18 בליגה. ב-12 באוגוסט 2023, במחזור הראשון של עונת 2023/2024, הבקיע נגד העולה החדשה לוטון טאון בניצחון 1–4. ב-2 בספטמבר הבקיע שלושער נגד ניוקאסל יונייטד בניצחון 1–3.

ב-3 בפברואר 2025 הושאל לווסטהאם יונייטד עד לסיום עונת 2024/2025.

ב-23 ביולי 2025 הושאל לרומא לעונה אחת עם סעיף רכישה של 40 מיליון אירו.

## קריירה בינלאומית
ב-17 בנובמבר 2022 ערך פרגוסון את הופעת הבכורה שלו בנבחרת אירלנד, בהפסד 1–2 לנבחרת נורווגיה במשחק ידידות. ב-22 במרץ 2023 הבקיע את שער הבכורה שלו בנבחרת, בניצחון 2–3 על נבחרת לטביה במשחק ידידות.

## קישורים חיצוניים

## הערות שוליים

קטגוריה:כדורגלנים אירים
קטגוריה:חלוצי כדורגל אירים
קטגוריה:כדורגלני ברייטון אנד הוב אלביון
קטגוריה:כדורגלני וסטהאם יונייטד
קטגוריה:כדורגלני רומא
קטגוריה:כדורגלני נבחרת אירלנד
קטגוריה:ספורטאים אירים באנגליה
קטגוריה:ספורטאים זרים באיטליה
קטגוריה:אירים שנולדו ב-2004
גאווין בזונו

**גאווין אוקרוגנה בזונו** (באנגלית: **Gavin Okeroghene Bazunu**; נולד ב-20 בפברואר 2002) הוא כדורגלן אירי, המשחק בעמדת השוער בקבוצת סאות'המפטון ובנבחרת אירלנד.

## קריירת מועדונים
בזונו, יליד דבלין, גדל במחלקת הנוער של שמרוק רוברס. הוא ערך ארבע הופעות בקבוצה הבוגרת של המועדון במסגרת ליגת העל האירית.

ב-6 בספטמבר 2018 חתם בזונו במנצ'סטר סיטי מהפרמייר ליג. הוא הושאל מהמועדון לרוצ'דייל ולפורטסמות' מהפוטבול ליג הראשונה.

ב-17 ביוני 2022 חתם בזונו על חוזה לחמש עונות בסאות'המפטון מהפרמייר ליג. ב-6 באוגוסט ערך את הופעת הבכורה שלו במועדון, בהפסד 1–4 לטוטנהאם הוטספר במסגרת המחזור הראשון בליגה לעונת 2022/2023.

## קריירה בינלאומית
ב-27 במרץ 2021 ערך בזונו את הופעת הבכורה שלו בנבחרת אירלנד, בהפסד 0–1 לנבחרת לוקסמבורג במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים אירים
קטגוריה:שוערי כדורגל אירים
קטגוריה:דבלין: כדורגלנים
קטגוריה:כדורגלני שמרוק רוברס
קטגוריה:כדורגלני מנצ'סטר סיטי
קטגוריה:כדורגלני פורטסמות'
קטגוריה:כדורגלני סאות'המפטון
קטגוריה:כדורגלני נבחרת אירלנד
קטגוריה:אירים שנולדו ב-2002
הכנסייה הרותנית המאוחדת עם רומא

250px|ממוזער|שמאל|החלוקה המנכלית של הכנסייה הרותנית המאוחדת עם רומא בימי האיחוד פולין-ליטא ב-1772
**הכנסייה הרותנית המאוחדת עם רומא** או **הכנסייה האוניאטית הרוטנית** או **הכנסייה האוניאטית באיחוד פולין-ליטא** (באוקראינית: **Руська Унійна Церква**', בבלרוסית: **Руская Уніяцкая Царква**, בפולנית: **Ruski Kościół Unicki**, בלטינית: **Ecclesia Ruthena unita**) הייתה כנסייה היסטורית ייחודית שפעלה במסגרת הנצרות הקתולית בשטחי האיחוד פולין-ליטא. היא קמה בשנת 1595–1596 על ידי כמרים של הכנסייה האורתודוקסית באזור שאימצו את העקרונות של איחוד ברסט. כתוצאה מכך הם שוב לא ראו את עצמם כפופים לפטריארך האקומני של קונסטנטינופול אלא לאפיפיור ברומא. הקמת הכנסייה הביאה לסכסוך קשה בקרב תושבי רותניה שאחד משיאיו היה רצח הכומר הבכיר יוספאט קונצביץ' ב-1623.
יריבי הכנסייה כינו אותה "אוניאטית", אף על פי שבזירה הקתולית לא השתמשו יותר בכינוי זה מכיוון שהוא קיבל קונוטציות שליליות.

## תהליכים
בעקבות חלוקות פולין (1795-1772) שלטונות הממלכות המספחות נהגו באופן שונה כלפי הקהילות של כנסייה זו. בשטח שסופח לאימפריה הרוסית הכנסייה פוזרה. על רוב האפארכיות שלה נכפתה בוועידת פולוצק הצטרפות לכנסייה האורתודוקסית הרוסית. בשטח שסופח לאימפריה ההבסבורגית הכנסייה הורשתה לפעול. היא אורגנה מחדש ככנסייה יוונית-קתולית תחת מרותו של המיטרופוליט הקתולי של גליציה.
מצב זה המשיך תחת השלטון הפולני ברפובליקה הפולנית השנייה (1939-1919). בשטחים שסופחו בהמשך (1939, 1945) לברית המועצות פעילותה נאסרה רשמית, לאחרונה ב-1946. ב-1989 קמה על יסודותיה הכנסייה היוונית-קתולית האוקראינית. בשטח שסופח לממלכת פרוסיה, פעל האפארכיה של סופראשל בשנים 1798–1809. בעקבות הסכמי טילסיט שטח זה סופח לאימפריה הרוסית וכתוצאה מכך הכנסייה נאסרה והאפארכיה שלה הומרה בכוח לכנסייה האורתודוקסית הרוסית.

## קישורים חיצוניים

קטגוריה:כנסיות קתוליות מזרחיות
רכס מוייר

**רכס מוייר** או **רכס מואוייר** או **מוהר רידג**' (באנגלית: **Moyher Ridge**) הוא רכס מצוקי סלעי. המצוק מצוי בדרום רכס סנטינל, בהרי אלזוורת', בארץ אלזוורת' שבאנטארקטיקה.

הרכס משתרע לכיוון מערב-דרום-מערב - מזרח-צפון-מזרח בין קרחון זלצמן לבין קרחון ג'יילס.

לרכס מראה שאינו רציף - בשל אוכפי קרח בין פסגות הרכס.

## היסטוריה
שמו של הרכס ניתן לו בשנת 2006 על ידי הוועדה המייעצת לשמות אנטארקטיים.

הרכס נקרא על שם מריאן מוייר (Marian Moyher), שהיתה, בין השנים 1997 - 2001 המנהלת של שירות המעבדות במסגרת התוכנית האנטארקטית של ארצות הברית - שירות מעבדות שניתן לתחנת מקמרדו, התחנה האנטארקטית אמונדסן-סקוט (תחנת הקוטב הדרומי), ו-תחנת פאלמר.

## הערות שוליים

קטגוריה:ארץ אלזוורת': מצוקים
גרנט ואהל

**גרנט ואהל** (באנגלית: **Grant Wahl**; 2 בדצמבר 1973 – 9 בדצמבר 2022) היה עיתונאי ספורט אמריקאי ופרשן ספורט ברשת CBS Sports.

## ביוגרפיה
והאל נולד בעיר מישן שמדינת קנזס ארצות הברית ומנעוריו היה אוהד של קבוצת הכדורגל המקומית. הוא למד מדע המדינה באוניברסיטת פרינסטון וסיים את לימודיו בשנת 1996, אז החל את עבודות ככתב בשבועון הספורט ספורטס אילוסטרייטד. והאל פוטר מתפקידו ב-20 באפריל 2020 וב-5 באוקטובר 2021 הצטרף ככתב ל-CBS Sports.

הוא התלווה לנבחרת ארצות הברית במונדיאל 2022 בדוחה שבקטר. במהלך הטורניר נעצר בשל חולצה שלבש ועליה ציור של קשת בענן כתמיכה בקהילה הגאה, ועיתונאי נוסף של הניו יורק טיימס שניסה לדווח על התקרית נעצר גם הוא.

## מותו
ב-9 בדצמבר 2022 מת ואהל בנסיבות לא ידועות בעת שכיסה את משחק רבע גמר מונדיאל 2022 בין נבחרות ארגנטינה והולנד בדוחה שבקטר. אחיו אריק סיפר כי ואהל התמוטט באצטדיון ובוצעה בו החייאה, והוא מת בבית החולים. עוד סיפר אחיו כי ואהל קיבל איומים על חייו בשל תמיכתו בקהילה הגאה, וכי הוא מאמין כי הוא נרצח.

ב-14 בדצמבר באותה שנה פורסם כי סיבת מותו נגרמה בשל מפרצת באבי העורקים.

## קישורים חיצוניים

## הערות שוליים

קטגוריה:אמריקאים ילידי קנזס
קטגוריה:עיתונאים אמריקאים
קטגוריה:סגל CBS
קטגוריה:עיתונאי ספורט
קטגוריה:בוגרי אוניברסיטת פרינסטון
קטגוריה:עיתונאים שנהרגו במסגרת עבודתם
קטגוריה:אמריקאים שנולדו ב-1974
קטגוריה:אמריקאים שנפטרו ב-2022
ג'ונתן (צב)

[ממוזער|250px|ג'ונתן (משמאל) עם צב אחר. תמונה זו כנראה צולמה בשנת [1886.]]
[שמאל|ממוזער|250px|ג'ונתן באפריל [2021.]]
**ג'ונתן** (נולד ב-1832 בערך) הוא צב יבשה ענק, הידוע כבעל החיים היבשתי המבוגר ביותר שעדיין בחיים, וכנראה אחד מבעלי החיים המבוגרים ביותר שתועדו אי פעם ודאית. ג'ונתן מתגורר באי סנט הלנה, טריטוריה בריטית בדרום האוקיינוס האטלנטי.

## היסטוריה
ג'ונתן נולד בסביבות שנת 1832 באיי סיישל. הוא הובא, יחד עם שלושה צבים נוספים, לסנט הלנה מאיי סיישל באוקיינוס ההודי ב-1882.

הוא נקרא בשם "ג'ונתן" החל משנות ה-30 של המאה העשרים, על ידי מושל סנט הלנה באותה תקופה סר ספנסר דייוויס. הוא ממשיך להתגורר במעונם הרשמי של המושלים, כש-31 מושלים כיהנו במהלך חייו עד כה, והוא מטופל על ידי ממשלת סנט הלנה.

גילו אינו ידוע בוודאות, משום שהוא היה "בוגר לחלוטין" כאשר הובא לסנט הלנה בשנת 1882, והסברה היא שהיה אז בן 50 בערך. לפיכך, תאריך לידתו המשוער הוא בשנת 1832. בתצלום של ג'ונתן משנת 1886, שנחשב בעבר לתצלום מ־1902, מראה את ג'ונתן כארבע שנים לאחר הגעתו לסנט הלנה. מדידות שנלקחו מהתצלום מראות שהוא היה צב בוגר כבר בשנת 1886.

בשנת 2022 עלה גילו המשוער של ג'ונתן על גילו של "טואי מלילה", צב שספר השיאים של גינס זיהה כ"זקן ביותר שנרשם אי פעם". טואי מת בטונגה ב-1966 בערך בגיל 189 (צב זה לכאורה בקע סביב שנת 1777). אדוואיטה, צב ענק מסוג אלדאברה שמת ב-2006 בגנים הזואולוגיים של קולקטה, הודו, חי כנראה עד גיל 255 שנים (צב זה לכאורה בקע סביב השנים 1750 או 1751), אך הדבר לא אושר באופן מדעי.

בדצמבר 2015 דווח כי ג'ונתן "חי וקיים [...] הוא עיוור, איבד את חוש הריח, ולכן אינו יכול לזהות אוכל, אבל הוא שומר על שמיעה מצוינת". בינואר 2016 דיווח ה-BBC שג'ונתן זוכה לתזונה חדשה שנועדה לשמור על בריאותו ולהאריך את חייו. בזקנתו, ג'ונתן מבלה את ימיו עם בת הזוג שלו, באכילה, שינה והזדווגות.

בפברואר 2022, לציון שנת ה-190 להולדתו של ג'ונתן הנפיקו פקידי סנט הלנה סדרה של בולי הנצחה עם תמונות וציורי דיוקן בדמותו של ג'ונתן.

בנוסף, מבקרים שביקרו באי במהלך 2022-2023, קיבלו תעודה הכוללת תמונה של טביעת הרגל הידועה הראשונה של ג'ונתן.

ב-4 בדצמבר 2022 חגגו תושבי האיים 190 שנה לג'ונתן, כאשר תושבים מקומיים ארגנו חגיגה שנמשכה על פני שלושה ימים, והציגו עוגה שהוכנה כולה מהמאכלים הבריאים האהובים עליו.

ככל הידוע, מצבו הבריאותי של ג'ונתן עדיין מוגדר כ-"טוב", נכון ל-2024.

## במדיה
בפברואר 2014, כחלק ממסירת שרביט המלכה אליזבת' לקראת משחקי חבר העמים 2014, השרביט ביקר בסנט הלנה והמושל מארק קייפ, בעודו מחזיק את השרביט, הצטלם לצד ג'ונתן בשטח הפלנטיישן האוס.

רדיו BBC הציג את ג'ונתן בפרק של "מכתב שלנו" במרץ 2014 לאחר שהחותרת באוקיינוס סאלי קטל ביקרה בסנט הלנה.

דיוקנו של ג'ונתן מוטבע בצדו האחורי של מטבע חמישה סנט של סנט הלנה.

## קישורים חיצוניים

* 

## הערות שוליים

קטגוריה:צבים יבשתיים
קטגוריה:צבים מפורסמים
קטגוריה:סנט הלנה
האיש הרזה (סרט)

"**האיש הרזה**" (באנגלית: ***The Thin Man***) הוא סרט פשע אמריקאי בשחור-לבן משנת 1934, עם ויליאם פאוול ומירנה לוי בתפקידים הראשיים.

התסריט מבוסס על הספר "האיש הרזה" מאת דשיל האמט (1934).

הסרט היה מועמד לארבעה פרסי אוסקר:
* פרס אוסקר לשחקן הטוב ביותר – ויליאם פאוול
* פרס אוסקר לסרט הטוב ביותר
* פרס אוסקר לבימוי הטוב ביותר – וודי ואן דייק
* פרס אוסקר לתסריט המעובד הטוב ביותר

בשנת 1997 נבחר הסרט לשימור בארכיון הסרטים הלאומי של ארצות הברית בספריית הקונגרס "על היותו בעל חשיבות תרבותית, היסטורית ואסתטית".

הצלחת הסרט הביאה להפקת חמישה סרטי המשך בשנים 1936, 1939, 1941, 1945, 1947 שבכולם כיכבו ויליאם פאוול ומירנה לוי בתפקידים הראשיים.

## תקציר העלילה
ניק צ'ארלס (ויליאם פאוול) ואשתו נורה (מירנה לוי) באים מסן פרנסיסקו לניו יורק לפגוש חברים. ניק היה בלש מוצלח ומפורסם אך לאחר שהתחתן עם נורה היפה והעשירה, פרש מעיסוקו לניהול עסקיה של אשתו.

סלייד ויינאט (אדוארד אליס) הוא ממציא עשיר ומוזר, גבוה ורזה. הוא עומד לחתן את בתו דורותי (מורין או'סאליבן) ומגלה שחסרים 50.000 דולר בכספתו. הוא מאשים את מזכירתו ג'וליה וולף (נטלי מורהד) בגניבה ומאיים עליה. סלייד גרוש ממימי (מינה גומבל) שנישאה לכריס יורגנסון (סזאר רומרו) הצעיר והבטלן המשמש לה כג'יגולו וחי על חשבונה. הוא סיפר לה כי עדיין לא התגרש מאשתו.

סלייד נפגש עם עורך דינו הרברט מקולי (פורטר האל) ואחר כך נעלם. דורותי המודאגת פונה לניק שהוא ידיד המשפחה ומבקשת ממנו לחקור את היעלמותו. בו זמנית חוקר את התעלומה קצין המשטרה לוטננט גילד (נט פנדלטון). מימי הולכת לג'וליה כדי לקבל כסף ומוצאת אותה ירויה עם שרשרת שעונו של סלייד בכפה. סלייד הנעלם מוכרז כרוצח.

ניק וגילד חוקרים את העבריין נונהיים (הרולד הובר) שהיה ידיד של ג'וליה. הוא יודע מי הרוצח ורוצה לסחוט ממנו 5,000 דולר דמי שתיקה אך הוא מחוסל באותו אקדח שחיסל את ג'וליה. סלייד מואשם כעת ברצח כפול אך עדיין לא נמצא.

כריס הולך בלילה עם כלבו למעבדתו של סלייד ומוצא שם שרידי גופה. לידה נמצאים בגדים של איש שמן עם שעון שמזוהה כשעונו של יריב של סלייד שנעלם לפני מספר חודשים. סלייד מואשם כעת ברצח שלישי אך ניק שמכיר היטב את סלייד מוצא בבדיקת קרני רנטגן רסיס בעצם השוק של השלד. הוא מזהה שזה סלייד אך לא מגלה לאף אחד.

ניק ונורה מזמינים את כל המעורבים לסעודה בה מגלה להם ניק לראשונה שהגופה שנמצאה היא של סלייד ומגלה למימי שהצוואה שכתב מקולי כללה תנאי שלא תקבל דבר אם תינשא. ניק מגלה לה כי כריס עדיין נשוי ולכן נישואיה מבוטלים והיא יכולה לרשת את כל רכושו של סלייד. מימי ההמומה מפלילה את מקולי שמעל בכספי סלייד ביחד עם ג'וליה. מקולי יורה באקדחו אך מופל.

כעת ניק ונורה חוזרים שוב ברכבת לסן פרנסיסקו עם דורותי ובעלה הטרי.

## צוות השחקנים

## קישורים חיצוניים

* 
* קדימון לאיש הרזה, באתר יוטיוב
* האיש הרזה, באתר פייסבוק
* האיש הרזה, באתר TCM

קטגוריה:סרטי מתח אמריקאיים
קטגוריה:סרטי 1934
קטגוריה:סרטי בלשים
קטגוריה:סרטי מטרו גולדווין מאייר
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטים אמריקאיים מבוססי ספרים
קטגוריה:סרטים אפלים
קטגוריה:סרטים באנגלית
קטגוריה:סרטים בשימור ספריית הקונגרס
ג'וניור

**ג'וניור** (באנגלית: **Junior**) הוא סרט קומדיה אמריקאי משנת 1994 בבימויו של איוון רייטמן ובכיכובם של ארנולד שוורצנגר, דני דה ויטו ואמה תומפסון.

הסרט אשר הופק בתקציב של 60 מיליון דולרים גרף כ-108 מיליון דולרים ברחבי העולם.

## תקציר העלילה
הגנטיקאי האוסטרי ד"ר אלכס הס (מגולם על ידי ארנולד שוורצנגר) ועמיתו הגיניקולוג ד"ר לארי ארבוגסט (מגולם על ידי דני דה ויטו) מפתחים ביחד תרופה לפוריות שנועדה להפחית את הסיכוי להפלה. אף על פי כן התרופה שלהם לא מאושרת על ידי מנהל המזון והתרופות האמריקאי. משום שהוא נחוש בדעתו להוכיח את יעילות התרופה ד"ר אלכס הס מחליט לבצע ניסוי קיצוני במסגרתו הוא משתיל ביצית מופרית בגופו בשם הקוד "ג'וניור" על מנת שהוא יישא את ההריון עד תום. המצב מסתבך לאחר שהס מתחיל להתאהב בד"ר דיאנה רדין (מגולמת על ידי אמה תומפסון), לה שייכת הביצית.

## צוות השחקנים הראשי
* ארנולד שוורצנגר בתפקיד ד"ר אלכס הס
* דני דה ויטו בתפקיד ד"ר לארי ארבוגסט
* אמה תומפסון בתפקיד ד"ר דיאנה רדין

## קישורים חיצוניים

קטגוריה:סרטי 1994
קטגוריה:סרטי אולפני יוניברסל
קטגוריה:סרטים על רפואה
קטגוריה:סרטי קומדיה
קטגוריה:סרטי איוון רייטמן
So Far Gone (מיקסטייפ)

***So Far Gone*** הוא המיקסטייפ השלישי של הראפר הקנדי דרייק. המיקסטייפ יצא לאור ב-13 בפברואר 2009, תחת חברת התקליטים שלו October's Very Own. המיקסטייפ היווה כזרז מרכזי בהשקת הקריירה של דרייק בקנה מידה בינלאומי, והתקבל באופן חיובי על ידי מבקרים מקצועיים ומעריצי היפ הופ כאחד.

הרצועות "Best I Ever Had" ו-"Successful" יצאו כסינגלים מתוך המיקסטייפ, וזכו להצלחה רבה בבילבורד הוט 100 האמריקאי. המיקסטייפ קודם באמצעות מסיבת הוצאה בטורונטו עם דרייק ולברון ג'יימס. אמנים כגון עומאריון, לויד, ליקה לי, ליל ויין ובאן בי סיפקו שירה אורחת במיקסטייפ. המיקסטייפ עזר להשקת הקריירה של המפיקים 40 ובוי-1דה, שתרומתם לניהול האמנותי של הפרויקט זכתה לשבחים מצד המבקרים.

ב-15 בפברואר 2019, לרגל חגיגות העשור לצאת המיקסטייפ, המיקסטייפ יצא לראשונה לשירותי הזרמת המוזיקה המסחריים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי דיפלו
קטגוריה:אלבומים שהופקו על ידי קניה וסט
So Far Gone (מיני-אלבום)

***So Far Gone*** הוא מיני-אלבום הבכורה של הראפר והזמר הקנדי דרייק. המיני-אלבום יצא לאור ב-15 בספטמבר 2009 באמצעות קאש מאני רקורדס, יוניברסל מוטאון רקורדס ויאנג מאני אנטרטיינמנט. זו הוצאה מחודשת של המיקסטייפ השלישי שלו, שיצא לאור ב-13 בפברואר 2009. המיני-אלבום מכיל חמש רצועות מתוך המיקסטייפ, לצד שני שירים חדשים. המיני-אלבום מכיל הופעות אורח של טריי סונגז, ליל ויין, באן בי ויאנג ג'יזי. המיני-אלבום נתמך על ידי שלושה סינגלים: "Best I Ever Had", "Successful" בהשתתפות טריי סונגז וליל ויין ו-"I'm Goin' In" בהשתתפות ליל ויין ויאנג ג'יזי. באפריל 2010, המיני-אלבום זכה בקטגוריית "תקליט הראפ של השנה" בטקס פרסי ג'ונו לשנת 2010.

המיני-אלבום נכנס למצעד הבילבורד 200 במקום השישי, עם 73,000 עותקים שנמכרו בארצות הברית בשבוע הראשון. עד אוגוסט 2016, מכר האלבום 785,000 עותקים בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2009
קטגוריה:אלבומי דרייק
קטגוריה:מיני-אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומי זהב בארצות הברית
קטגוריה:אלבומי זהב בקנדה
אליפות ברזיל בכדורגל 2019

**אליפות ברזיל בכדורגל 2019** (בפורטוגזית:**Brasileirão Série A 2019**) הייתה הפעם ה-64 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב־27 באפריל 2019 והסתיימו ב-8 בדצמבר 2019. שיטת VAR הייתה זמינה בכל המשחקים.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו רסיפה, אמריקה פוטבול קלוב, ויטוריה ופרנה. במקום הקבוצות שירדו לליגה הבכירה עלו פורטלזה, CSA, אוואי וגויאס.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.

פלמנגו זכתה באליפות. זו הייתה הזכייה השישית בתולדות המועדון.

קבוצות שסיימו את העונה במקומות 1–8 העפילו לגביע ליברטדורס. אתלטיקו פרנאאנסה הייתה נציגה שהפעילה בעקבות זכייתה בתחרות הגביע הברזילאי. 

בסיום העונה לליגת משנה ירדו קרוזיירו, CSA, שאפקואנסה ואוואי. 

## טבלת הליגה

## שחקנים מצטיינים
* גבריאל ברבוסה, שחקנה של פלמנגו שכבש 25 שערים זכה בתואר מלך השערים.
* קלאודיניו, שחקנה של רד בול ברגנטינו זכה בפרס "כדור הזהב" לכדורגלן העונה של עיתון ספורט ברזילאי Placar.
* ברונו אנריקה, שחקנה של פלמיירס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. זו הייתה הזכייה השנייה ברציפות.
* קלאודיניו, שחקנה של רד בול ברגנטינו זכה בפרס כדורגלן העונה של קונפדרציית הכדורגל הברזילאית.

## קישורים חיצוניים
* 

* נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2019 באמריקה הדרומית
אלימות בכבישים

ממוזער|פקק הוא אחד הגורמים העיקריים לאלימות בכבישים
**אלימות בכבישים** היא התנהגות אלימה ואגרסיבית, אשר מתרחשת על ידי נהגים, בדרך כלל בנתיבי תחבורה. ההתנהגות כוללת לעיתים אלימות מילולית ופיזית, נסיעה מסוכנת במסלולי הכביש, איומים ולעיתים אף אלימות כלפי הולך רגל שלא בהכרח נוהג. אלימות בכבישים מובילה לעימותים, נזק לרכוש, תקיפות והתנגשויות שעלולות לגרום לפציעות פיזיות חמורות או אף למוות.

על פי מחקר של AAA Foundation for Traffic Safety שבדק את דו"חות המשטרה ברמה הלאומית, היו יותר מ-1,250 מקרי אלימות בכבישים בממוצע שדווחו בשנה בין השנים 1990–1996 בארצות הברית. רבים מהאירועים הללו הסתיימו בפציעות חמורות או אף במוות. מספרים אלו עלו מדי שנה לאורך שש שנות המחקר. מספר מחקרים מצאו כי האלימות בכבישים מתרחשת בעיקר על ידי צעירים (בני 33 בממוצע) ו-96.6% ממחוללי האלימות הם גברים.

## חוקיות
בתחומי שיפוט מסוימים, יכול להיות הבדל משפטי בין "אלימות בכבישים" ל"נהיגה אגרסיבית". בארצות הברית, רק מדינות בודדות חוקקו חוקים נגד אלימות בכבישים, שבהם מקרי אלימות בכבישים מובאים לדין.

ההגדרה המשפטית של אלימות בכבישים כוללת התנהגויות המתבטאות בזמן נהיגה, או הנובעות מתקריות הקשורות לתנועה.
## אלימות בכבישים בישראל

בישראל גוברת תופעת האלימות בכבישים. עבירות הבריונות בכביש, במסגרתן נהגים עוברים עבירות מסכנות חיים תוך סיכון משתמשי הדרך, עלולות לגרום אף לאבדן חיי אדם. על פי סקר של עמותת "אור ירוק" משנת 2021, אחד מכל חמישה נהגים חש פגיעה בתחושת הביטחון בכביש, הסקר בחן את שיעור הדיווחים על תופעות זעם ותוקפנות מצד נהגים בכבישי ישראל, וכלל דיווחים על קטטות, אלימות מילולית, צפירות אגרסיביות, סינוור מכוון, ועוד.

במטרה להתמודד עם התופעה, בשנת 2022 הונחה הצעת חוק להחמרת הענישה כנגד עברייני אלימות בכבישים, הצעת חוק העונשין (תיקון – החמרת הענישה בשל תקיפה בכביש), התשפ"ג–2022. תופעה נוספת שעמה שואפים להתמודד בכנסת היא אלימות כלפי נהגים בתחבורה הציבורית, בכנסת דנו בצעדים שבהם ניתן לנקוט כדי להגן על נהגי אוטובוסים מפני תקיפות אלימות ולבחון את היקף התופעה לאור תופעת היעדר נתונים. במשטרת ישראל הוקמו צוותי חשיבה לבחינת נושא האלימות בכבישים, למתן פתרונות מותאמים לבעיה.

הענישה לנהגים במקרי אלימות בכבישים נעה בין מספר חודשי עבודות שירות, ועד 12 חודשי מאסר בפועל. שיעורי הגשת כתבי האישום על אלימות בכבישים הם נמוכים, בשנת 2022 מתוך 4,434 כתבי אישום שהגישה הפרקליטות, 2% בלבד היו קשורים לעבירות בכביש.
## קישורים חיצוניים

## הערות שוליים

קטגוריה:אלימות
קטגוריה:פשעים
קטגוריה:נהיגה
קטגוריה:עבירות תקיפה וגוף
קטגוריה:עבירות תנועה
פסטל דה פאפה

**פסטל דה פאפה** (בספרדית: **Pastel de Papa**) הוא מאפה ארגנטינאי העשוי מתפוחי אדמה ובשר, נפוץ במדינות דרום אמריקה ומבוסס על המאכל הבריטי פאי רועים.

המאפה מורכב משכבת תפוחי אדמה שעליה מניחים בשר טחון, עגבניות, פלפלים, ביצה או בצל ירוק, מכסים עם שכבה עליונה של פירה וגבינה מגורדת ואופים למשך כשעה.

נהוג להגיש את המאכל כארוחה עיקרית.

## גרסאות
למאפה גרסאות שונות ומלבד הגרסה הרגילה קיימות גם גרסאות על בסיס גבינה, ביצים, זיתים או צימוקים.

* **[[ארגנטינה]]**: המאפה נאכל לרוב בתקופת החורף ומכיל עדשים, אך נהוג להכינו גם עם צימוקים, ביצה מבושלת, גבינה מגורדת וזיתים.
* **[[צ'ילה]]**: המאפה מזכיר את המקור ולעיתים מחליפים את בשר הבקר בעוף.
* **[[קוסטה ריקה]]**: מאפה הממולא בגבינה, בשר טחון, בצל, צ'ילי מתוק, שום, טימין, חרדל, זיתים, צלפים, אורגנו ועגבניות.
* **[[פרו]]**: מאפה המכיל שכבות של תפוחי אדמה פרוסים דק שעליהם מוסיפים חלב, ביצים, חמאה וגבינה.
* **[[אורוגוואי]]**: מאפה המכיל שכבה ראשונה של תפוחי אדמה, לאחר מכן מוסיפים תערובת של ביצים וחלב ומכסים עם שכבה שלישית של תפוחי אדמה וגבינה מגורדת.

## קישורים חיצוניים

* מתכון להכנת פסטל דה פאפה, באתר Paulinacocina

## הערות שוליים

קטגוריה:מאפים
קטגוריה:המטבח הארגנטינאי
קטגוריה:המטבח הצ'יליאני
קטגוריה:המטבח הפרואני
קטגוריה:המטבח האורוגוואי
קטגוריה:מאכלי בשר
קטגוריה:מאכלי תפוח אדמה
קטגוריה:מחית תפוחי אדמה
Scary Hours

***Scary Hours*** הוא המיני-אלבום השני של הראפר הקנדי דרייק. הוא יצא לאור ב-19 בינואר 2018 באמצעות חברות התקליטים יאנג מאני אנטרטיינמנט, קאש מאני רקורדס וריפבליק רקורדס. הוא כולל את הסינגל "God's Plan", שהופיע גם באלבום האולפן החמישי של דרייק, *[[Scorpion (אלבום של דרייק)|Scorpion]]*. המיני-אלבום נחשף לציבור באמצעות הרשתות החברתיות זמן קצר לפני צאתו. חלק שני למיני-אלבום, *[[Scary Hours 2]]*, יצא לאור ב-5 במרץ 2021. החלק השלישי, *[[For All the Dogs Scary Hours Edition]]*, יצא לאור בנובמבר 2023.

שני השירים מתוך המיני-אלבום מכרו בכולל 90,000 יחידות שקולות לאלבום בשבוע הראשון לצאתו של המיני-אלבום.

## רשימת רצועות

## קישורים חיצוניים

## הערות שוליים

קטגוריה:אלבומי דרייק
קטגוריה:מיני-אלבומים באנגלית
קטגוריה:אלבומים שהופקו על ידי בוי-1דה
Love Galore

**Love Galore** הוא שיר של הזמרת האמריקאית סיזה בהשתתפות הראפר האמריקאי טראוויס סקוט. השיר יצא לאור ב-28 באפריל 2017 כסינגל השני מתוך אלבום הבכורה של סיזה, *[[Ctrl (אלבום)|Ctrl]]*. השיר נכתב על ידי השניים לצד המפיקים ThankGod4Cody וקארטר לאנג, וכן נשיא טופ דואוג אנטרטיינמנט טרנס "פאנץ'" הנדרסון.

השיר זכה לשבחים נרחבים ממבקרי המוזיקה וקיבל מועמדות בטקס פרסי גראמי לקטגוריית "ביצוע הראפ/שירה הטוב ביותר".

## רקע והוצאה
סיזה הציגה את השיר לראשונה בהופעה בתוכנית "ג'ימי קימל לייב" בינואר 2017. גרסת האולפן של האלבום פורסמה לראשונה בחשבון הסאונדקלאוד של סיזה ב-27 באפריל 2017, ויום לאחר מכן יצאה להורדה דיגיטלית בחנות האייטונס כסינגל. זה הסינגל השני מתוך האלבום *[[Ctrl (אלבום)|Ctrl]]*, שיצא לאור ב-9 ביוני 2017.

בראיון ל-Genius, סיפרה סיזה על טראוויס סקוט: "אני בהחלט מעריצה ענקית של טראוויס. אני חושבת שהוא ממזג את הקו הסופר-דק הזה בין מנגינה וסינקופה לכיס. אני אוהב את החומרים שלו, ואני אוהבת את הבחירות שלו. הוא פשוט מושלם".

## הופעות חיות
כדי להגביר את קידום הסינגל לאחר השמעה מוגברת ברדיו הקצבי והאורבני, סיזה ביצעה את השיר ב"טונייט שואו" עם ג'ימי פאלון ב-20 ביולי 2017. היא ביצעה את השיר גם בטקס פרסי ה-BET לשנת 2017 ובסאטרדיי נייט לייב.

## וידאו קליפ
הווידאו קליפ לשיר, בבימויו של נאביל, הוצג לראשונה ב-27 באפריל 2017. הוא הועלה לערוץ ה-Vevo של סיזה ב-28 באפריל 2017.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סיזה
קטגוריה:שירי טראוויס סקוט
קטגוריה:שירים באנגלית
קטגוריה:שירי פלטינה מרובעת ומעלה בארצות הברית
קטגוריה:שירי פלטינה בקנדה
קטגוריה:שירי זהב בממלכה המאוחדת
קטגוריה:סינגלים בהוצאת RCA רקורדס
קטגוריה:סינגלים בהוצאת טופ דואוג אנטרטיינמט
מרדף בשידור חי

**מרדף בשידור חי** (באנגלית: **Line of Duty**) הוא סרט מותחן פעולה אמריקאי משנת 2019 בבימויו של סטיבן סי מילר. בסרט מככבים ארון אקהרט, קורטני איטון, דיינה מייר, בן מקנזי וג'אנקרלו אספוזיטו.

## עלילה
פרנק פני (ארון אקהרט) הוא שוטר לא מוערך. כאשר בתו בת ה-11 של מפקד המשטרה נחטפת, פרנק יוצא למרדף אחר הזמן כדי לנסות ולהציל אותה. אבל כדי למצוא את הבחורה, פרנק יזדקק לעזרתה של אווה ברוקס (קורטני איטון), שערוץ החדשות האינטרנטי שהיא מפעילה משדר בשידור חי כל צעד של פרנק. בזמן שכל העיר צופה, פרנק ואווה מתחרים נגד הזמן ולא רק שהם צריכים להתמודד עם כל מכשול נועז אלא גם אחיו של החוטף שמחפש נקמה.

## שחקנים ודמויות
* ארון אקהרט – פרנק פני
* קורטני איטון – אווה ברוקס
* בן מקנזי – דין קלר
* ג'אנקרלו אספוזיטו – מפקד המשטרה טום וולק
* ג'סיקה לו – קלובר
* דיינה מייר – רות קרטר

## הפקה
הצילומים התקיימו בברמינגהאם, אלבמה.

## קישורים חיצוניים

## הערות שוליים

קטגוריה:סרטי 2019
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים שצולמו באלבמה